《独坐》
明代·孙继皋

独坐空斋静，悠然太古心。日来亭己午，云过总成阴。

山鸟乱鸣树，和风微动琴。平生寥落意，因以忆长林。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。